CELEX: 62020CA0116
Language: ga
Date: 2022-04-07 00:00:00
Title: Cás C-116/20: Breithiúnas na Cúirte (an Dara Dlísheomra) an 7 Aibreán 2022 (iarraidh ar réamhrialú ón Curtea de Apel Alba Iulia – an Rómáin) – SC Avio Lucos SRL v Agenţia de Plăţi şi Intervenţie pentru Agricultură – Centrul judeţean Dolj, Agenţia de Plăţi şi Intervenţie pentru Agricultură (APIA) – Aparat Central (Tarchur chun réamhrialú – Talmhaíocht – An comhbheartas talmhaíochta – Scéimeanna tacaíochta dírí – Comhrialacha – An Scéim Íocaíochta Aonair Limistéir – Rialachán (AE) Uimh. 73/2009 – Airteagal 2(c) – Coincheap “gníomhaíocht talmhaíochta” – Airteagal 35 – Rialachán (AE) Uimh. 1122/2009 – Rialacháin náisiúnta lena gceanglaítear teideal dlíthiúil a tháirgeadh lena mbunaítear an ceart chun na dáileachta talmhaíochta a chuirtear ar fáil don fheirmeoir faoi chonradh lamháltais a úsáid agus lena gcuirtear bailíocht conartha den sórt sin faoi réir cháilíocht póraitheora nó úinéara ainmhithe an déileálaí todhchaí – Lamháltóir féarach tar éis conradh comhoibrithe a thabhairt i gcrích le póraitheoirí ainmhithe – Res judicata)

30.5.2022   
            
            
               GA
            
            
               Iris Oifigiúil an Aontais Eorpaigh
            
            
               C 213/2
            
         
      Breithiúnas na Cúirte (an Dara Dlísheomra) an 7 Aibreán 2022 (iarraidh ar réamhrialú ón Curtea de Apel Alba Iulia – an Rómáin) – SC Avio Lucos SRL v Agenţia de Plăţi şi Intervenţie pentru Agricultură – Centrul judeţean Dolj, Agenţia de Plăţi şi Intervenţie pentru Agricultură (APIA) – Aparat Central
      (Cás C-116/20) (1)
      
      (Tarchur chun réamhrialú - Talmhaíocht - An comhbheartas talmhaíochta - Scéimeanna tacaíochta dírí - Comhrialacha - An Scéim Íocaíochta Aonair Limistéir - Rialachán (AE) Uimh. 73/2009 - Airteagal 2(c) - Coincheap “gníomhaíocht talmhaíochta” - Airteagal 35 - Rialachán (AE) Uimh. 1122/2009 - Rialacháin náisiúnta lena gceanglaítear teideal dlíthiúil a tháirgeadh lena mbunaítear an ceart chun na dáileachta talmhaíochta a chuirtear ar fáil don fheirmeoir faoi chonradh lamháltais a úsáid agus lena gcuirtear bailíocht conartha den sórt sin faoi réir cháilíocht póraitheora nó úinéara ainmhithe an déileálaí todhchaí - Lamháltóir féarach tar éis conradh comhoibrithe a thabhairt i gcrích le póraitheoirí ainmhithe - Res judicata)
      (2022/C 213/02)
      Teanga an cháis: an Rómáinis
      
         An chúirt a rinne an tarchur
      
      Curtea de Apel Timişoara
      
         Páirtithe sna príomhimeachtaí
      
      
         Iarratasóir: SC Avio Lucos SRL
      
         Cosantóirí: Agenţia de Plăţi şi Intervenţie pentru Agricultură – Centrul judeţean Dolj, Agenţia de Plăţi şi Intervenţie pentru Agricultură (APIA) – Aparat Central
      
         An chuid oibríochtúil
      
      
                  1)
               
               
                  Ní mór Rialachán (CE) Uimh. 73/2009 ón gComhairle an 19 Eanáir 2009 lena mbunaítear comhrialacha maidir le scéimeanna tacaíochta dírí d’fheirmeoirí faoin gcomhbheartas talmhaíochta agus lena mbunaítear scéimeanna áirithe tacaíochta d’fheirmeoirí, lena leasaítear Rialacháin (CE) Uimh. 1290/2005, (CE) Uimh. 247/2006 agus (CE) Uimh. 378/2007, agus lena n-aisghairtear Rialachán (CE) Uimh. 1782/2003, arna leasú le Rialachán (AE) Uimh. 1310/2013 ó Pharlaimint na hEorpa agus ón gComhairle an 17 Nollaig 2013 agus Rialachán (CÉ) 1122/2009 ón gCoimisiún an 30 Samhain 2009 lena leagtar síos rialacha mionsonraithe maidir le cur chun feidhme Rialachán (CE) Uimh. 73/2009 ón gComhairle a mhéid a bhaineann le tras-chomhlíonadh, le modhnú agus leis an gcóras comhtháite riaracháin agus rialaithe, faoi na scéimeanna tacaíochta dírí d’fheirmeoirí dá bhforáiltear sa Rialachán sin, mar aon le Rialachán (CE) Uimh. 1234/2007 ón gComhairle a chur chun feidhme a mhéid a bhaineann le tras-chomhlíonadh faoin scéim tacaíochta a fhoráiltear d’earnáil an fhíona, a léirmhíniú sa chaoi nach gcuirtear bac leis ar rialachán náisiúnta a chuireann de choinníoll le cabhair a fháil faoin scéim íocaíochta aonair limistéir go gceanglófar ar an iarratasóir a chruthú go bhfuil “ceart úsáide” aige sa limistéar talmhaíochta atá ábhartha den iarratas seo, ar choinníoll go n-urramaítear na cuspóirí arna saothrú ag rialacháin ábhartha an Aontais chomh maith le prionsabail ghinearálta dhlí an Aontais, go háirithe prionsabal na comhréireachta.
               
            
                  2)
               
               
                  Ní mór Rialachán Uimh. 73/2009, arna leasú le Rialachán Uimh. 1310/2013, agus Rialachán Uimh. 1122/2009 a léirmhíniú sa chaoi nach gcuireann siad cosc, sa chás sonrach ina bhfuil údar maith ag tairbhí na cabhrach faoin scéim íocaíochta aonair limistéir an ceart chun limistéar talmhaíochta a úsáid trí chonradh le haghaidh lamháltais féaraigh atá san fhearann poiblí d’eintiteas riaracháin críochach a thíolacadh do rialachán náisiúnta a chuireann bailíocht conartha den sórt sin faoi réir stádas póraitheora nó úinéara ainmhithe an lamháltóir a bheidh ann sa todhchaí.
               
            
                  3)
               
               
                  Ní mór Airteagal 2(c) de Rialachán Uimh. 73/2009, arna leasú le Rialachán Uimh. 1310/2013 a léirmhíniú sa chaoi go gclúdaíonn an coincheap “gníomhaíocht talmhaíochta” gníomhaíocht trína ndéanann duine lamháltas féaraigh agus conradh comhoibrithe le póraitheoirí ainmhithe ina dhiaidh sin, agus lena ndéanann na póraitheoirí sin na hainmhithe a innilt ar an talamh a thugtar sa lamháltas, agus coinníonn an sealbhóir lamháltais an ceart chun an talamh a úsáid, ach go gcomhaontóidh sé gan teorainn a chur leis an ngníomhaíocht féaraigh agus freagracht a ghlacadh as obair chothabhála ar an bhféarach, ar choinníoll go gcomhlíonann an obair sin na coinníollacha atá leagtha amach sa chaighdeán roghnach dá dtagraítear in Iarscríbhinn III a ghabhann leis an Rialachán sin.
               
            
                  4)
               
               
                  Ní mór dlí an Aontais a léirmhíniú sa chaoi go gcuirtear cosc leis, in ord dlíthiúil Ballstáit, an prionsabal res judicata a chur i bhfeidhm, ar prionsabal é lena gcuirtear cosc, i gcomhthéacs díospóide idir na páirtithe céanna maidir le dlíthiúlacht gnímh chun suimeanna a íocadh leis an iarratasóir ar chabhair faoi scéim íocaíochta aonair limistéir a aisghabháil, scrúdú ag an mbreitheamh ar chomhréireacht le dlí an Aontais ag ceanglais náisiúnta a bhaineann le dlíthiúlacht an teidil chun an limistéar talmhaíochta b’ábhar don iarratas ar chabhair, ós rud é go bhfuil an gníomh aisghabhála sin bunaithe ar na fíorais chéanna idir na páirtithe céanna agus ar an rialachán náisiúnta céanna leo siúd a ndearnadh anailís orthu i gcinneadh cúirte roimhe sin atá críochnaitheach.
               
            
         (1)  IO C 279, 24.08.2020